
RAPORT 

asupra propunerii legislative pentru modificarea şi completarea Legii învăţământului nr.84/1995, republicată
 (Pl. x  136/2008)

1. În baza prevederilor art. 95 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport a fost sesizată spre dezbatere şi avizare, în fond, cu propunerea legislativă pentru modificarea şi completarea Legii învăţământului nr.84/1995, republicată, trimisă cu adresa nr. Pl.x 136 din 22 aprilie 2008.

Pentru întocmirea raportului, Comisia a analizat  avizul primit de la Comisia juridică, de disciplină şi imunităţi, avizul Consiliului Legislativ şi Punctul de vedere al Guvernului.


Propunerea legislativă are ca obiect de reglementare modificarea alineatului (1) al articolului 129 din Legea învăţământului nr. 84/1995, republicată, cu modificările şi completările ulterioare, în sensul ca modificarea planurilor de învăţământ să poată fi realizată în timpul unui ciclu de studiu, înaintea începerii anului academic. 

2. Propunerea legislativă face parte din categoria legilor organice, în baza prevederilor art.73 alin.(1) şi (3) din Constituţia României, republicată. 
3. La dezbaterea propunerii legislative a participat ca invitat, în baza prevederilor art. 54 şi 55 din Regulamentul Camerei Deputaţilor, republicat: doamna Gabriela Pasztor – secretar de stat în Ministerul Educaţiei, Cercetării şi Tineretului.

4. La lucrările Comisiei au fost prezenţi 14 deputaţi din totalul de 25 membri ai Comisiei.

5. Potrivit prevederilor art. 75 alin. (1) din Constituţia României, republicată, şi ale art. 92  alin. (8) din Regulamentul Camerei Deputaţilor, republicat, Camera Deputaţilor este prima Cameră sesizată.


6. În urma dezbaterii, în şedinţa din 18 iunie 2008, Comisia, cu unanimitatea voturilor celor prezenţi, a propus adoptarea propunerii legislative, cu amendamentele din Anexă. 

Anexă
I. Amendamente admise
	Nr. crt.
	Text 
Legea învăţământului nr. 84/1995, republicată, cu modificările şi completările ulterioare
	Text 
propunere legislativă
	Text propus de Comisie

(autorul amendamentelor)
	Motivare

	1.
	---
	Titlul Legii: Lege pentru modificarea şi completarea Legii învăţământului nr.84/1995, republicată
	Titlul Legii: Lege pentru modificarea alin. (1) al art. 129 din Legea învăţământului nr. 84/1995
	Respectarea normelor de tehnică legislativă.

	2.
	---
	Alineatul (1) al art. 129 se modifică şi se completează urmând să aibă următoarea redactare:
	„Articol unic. – Alineatul (1) al articolului 129 din Legea învăţământului nr. 84/1995, republicată, cu modificările şi completările ulterioare, se modifică şi va avea următorul cuprins:”
	Respectarea normelor de tehnică legislativă.

	3.
	Art. 129. - (1) În instituţiile de învăţământ superior planurile de învăţământ se elaborează de facultăţi sau departamente, se analizează în cadrul consiliilor acestora, se aprobă de senatele universitare şi se avizează de Ministerul Educaţiei Naţionale, pentru a fi în concordanţă cu standardele naţionale. Modificarea planurilor de învăţământ se poate face numai începând cu anul I.
	Art. 129 alin. (1) În instituţiile de învăţământ superior planurile de învăţământ se elaborează de facultăţi sau departamente, în concordanţă cu standardele de calitate, se analizează în cadrul consiliilor acestora şi se aprobă de senatele universitare. Modificarea planurilor de învăţământ se poate face în timpul unui ciclu de studiu înaintea începerii anului academic. 
	Art. 129 – (1) În instituţiile de învăţământ superior planurile de învăţământ se elaborează de facultăţi sau departamente, în concordanţă cu standardele de calitate a educaţiei, se analizează în cadrul consiliilor acestora şi se aprobă de senatele universitare.
Autorul amendamentului:

Doamna deputat Ecaterina Andronescu.
	Formularea este cuprinzătoare pentru obiectul de reglementarea al propunerii legislative şi în conformitate cu Legea nr. 87/2006 pentru aprobarea Ordonanţei de urgenţă a Guvernului nr. 75/2005 privind asigurarea calităţii educaţiei.

